กรณีในเขตพื้นที่ของ อบต.ได้รับผลกระทบจากเหตุฝนตกหนักและมีลมพายุพัดแรง ทำให้หลังคากระเบื้องและสังกะสีได้รับความเสียหาย และปลิวหลุดไป

ทาง อบต.ออกสำรวจความเสียหาย พบว่ามีหลังคาชาวบ้านได้รับความเสียหายหลายหลังคาเรือน จำนวน 6 หมู่บ้าน โดยประมาณการความช่วยเหลือในการจัดซื้อกระเบื้องหลังคาและสังกะสีเป็นจำนวนเงินเกินหนึ่งแสนบาท

นายก อบต. ได้สั่งให้ทำการช่วยเหลือชาวบ้านอย่างเร่งด่วน เพราะเกรงว่าจะเกิดเหตุซ้ำอีก โดยให้จัดซื้อกระเบื้องหลังคาและสังกะสีโดยวิธีพิเศษ โดยอ้างถึงระเบียบ มท.ว่าด้วยการพัสดุ 2535 การจัดซื้อโดยวิธีพิเศษ และ ประกาศ คสช. ข้อ 3(3) เป็นกรณีเร่งด่วนนั้น

ทางหัวหน้าคลัง ซึ่งเป็นหัวหน้าเจ้าหน้าที่พัสดุ ได้สั่งให้พัสดุจัดซื้อโดยวิธีพิเศษ โดยให้ติดต่อซื้อกระเบื้องและสังกะสี จากผู้ขายเพียงรายเดียวที่ใกล้และสะดวกในการขนส่ง ไม่ต้องทำประกาศเชิญชวน ไม่มีการเปิดซองสอบราคาซื้อ โดยหัวหน้าคลังให้เหตุผลว่า หากทำตามขั้นตอนจะทำให้ความช่วยเหลือล่าช้า เพราะว่าในพื้นที่ยังมีฝนตกลงมาอย่างต่อเนื่อง สภาพพื้นที่เป็นภูเขา

อยากสอบถามว่าหากกระทำการจัดซื้อโดยวิธีดังกล่าวข้างต้นนั้น จะสามารถกระทำได้ไหม และจะเป็นการกระทำผิดระเบียบจนถูกสอบละเมิดหรือไม่